Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη σύναψη της συμφωνίας υπό μορφή ανταλλαγής επιστολών η οποία τροποποιεί τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους και για την τροποποίηση του κανονισμού (ΕΚ) αριθ. 933/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους οίνους

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Το 1993, η Ευρωπαϊκή Κοινότητα συνήψε με τη Ρουμανία μία συμφωνία σχετικά με τον αμοιβαίο καθορισμό δασμολογικών ποσοστώσεων για ορισμένους οίνους. Η συμφωνία αυτή, η οποία αρχικά ίσχυε μέχρι την 31ή Δεκεμβρίου 1997, παρατάθηκε μέχρι την 31η Δεκεμβρίου 1998. Εξάλλου, η Ευρωπαϊκή Κοινότητα συνήψε το 1993 με τη Ρουμανία και μία συμφωνία σχετικά με την αμοιβαία προστασία και τον έλεγχο των ονομασιών οίνων χωρίς χρονικό περιορισμό.

2. Το Συμβούλιο ανέθεσε στην Επιτροπή να αρχίσει διαπραγματεύσεις με τη Ρουμανία με σκοπό τη σύναψη νέας συμφωνίας, υπό μορφή ενός πρόσθετου πρωτοκόλλου στην ευρωπαϊκή συμφωνία, το οποίο θα διαδεχθεί τις δύο προαναφερθείσες συμφωνίες και του οποίου το πεδίο εφαρμογής θα επεκτείνεται και στον τομέα των οινοπνευματωδών ποτών. Εν αναμονή της ολοκλήρωσης αυτών των διαπραγματεύσεων, το Συμβούλιο ανέθεσε επίσης στην Επιτροπή να αρχίσει διαπραγματεύσεις με τη Ρουμανία με σκοπό την παράταση κατά ένα έτος της συμφωνίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, ώστε να διατηρηθεί, μετά την 31η Δεκεμβρίου 1998, η αμοιβαία προτιμησιακή μεταχείριση.

3. Οι διαπραγματεύσεις με τη Ρουμανία με σκοπό την παράταση της συμφωνίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους κατέληξαν στο σχέδιο ανταλλαγής επιστολών που αποτελεί αντικείμενο της συνημμένης πρότασης. Το σχέδιο αυτό προβλέπει την παράταση της συμφωνίας από την 1η Ιανουαρίου 1999, σε προσωρινή βάση, για ένα έτος, εν αναμονή της ολοκλήρωσης των διαπραγματεύσεων για το πρόσθετο πρωτόκολλο της ευρωπαϊκής συμφωνίας.

4. Σκοπός της παρούσας πρότασης είναι να ζητήσει από το Συμβούλιο την έγκριση των αποτελεσμάτων των διαπραγματεύσεων με τη Ρουμανία όπως καθορίζονται στο συνημμένο σχέδιο ανταλλαγής επιστολών και να θεσπίσει τα αναγκαία μέτρα για την εφαρμογή τους, συμπεριλαμβανομένης της προσαρμογής του κανονισμού (ΕΚ) αριθ. 933/95 του Συμβουλίου.

Πρόταση

ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ

για τη σύναψη της συμφωνίας υπό μορφή ανταλλαγής επιστολών η οποία τροποποιεί τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους και για την τροποποίηση του κανονισμού (ΕΚ) αριθ. 933/95 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους οίνους

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη της Ευρωπαϊκής Κοινότητας και ιδίως το άρθρο 113, σε συνδυασμό με το άρθρο 228, παράγραφος 2, πρώτη πρόταση,

την πρόταση της Επιτροπής,

Εκτιμώντας:

ότι, στις 26 Νοεμβρίου 1993 (1), υπογράφηκε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Ρουμανίας αφετέρου, σχετικά με τον αμοιβαίο καθορισμό δασμολογικών ποσοστώσεων για ορισμένους οίνους, η οποία παρατάθηκε με μία συμφωνία υπό μορφή ανταλλαγής επιστολών που υπογράφηκε στις 7 Απριλίου 1998 (2)*

(1) ΕΕ L 337 της 31.12.1993, σ. 172.

(2) ΕΕ L 116 της 18.04.1998, σ. 1.

ότι η συμφωνία αυτή λήγει την 31η Δεκεμβρίου 1998*

ότι για να διατηρηθεί η αμοιβαία προτιμησιακή μεταχείριση και να συνεχιστεί η προώθηση της ανάπτυξης των συναλλαγών στον τομέα του οίνου, η συμφωνία αυτή πρέπει να παραταθεί*

ότι με τον κανονισμό (ΕΚ) αριθ. 933/95, για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένους οίνους καταγωγής Βουλγαρίας, Ουγγαρίας και Ρουμανίας (3), ανοίχθηκαν δασμολογικές ποσοστώσεις για ορισμένους οίνους στο πλαίσιο της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας* ότι, μετά τη νέα συμφωνία υπό μορφή ανταλλαγής επιστολών, πρέπει να τροποποιηθεί αναλόγως ο κανονισμός (ΕΚ) αριθ. 933/95*

(3) ΕΕ L 96 της 28.4.1995, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 813/98 (ΕΕ L 116 της 18.04.1998, σ. 1).

ότι, για να διευκολυνθεί η εφαρμογή ορισμένων διατάξεων της συμφωνίας, πρέπει να Επιτροπή, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως αγοράς στον αμπελουργικό τομέα (4), να μπορέσει να θεσπίσει τις αναγκαίες πράξεις για τις λεπτομέρειες εφαρμογής,

(4) ΕΕ L 84 της 27.3.1987, σ. 1. Κανονισμός που τροποποιήθηκε τελευταία από τον κανονισμό (ΕΚ) αριθ. 536/97 (ΕΕ L 83 της 25.3.1997, σ. 5).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών που τροποποιεί τη συμφωνία υπό μορφή d'ανταλλαγής επιστολών μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους.

Το κείμενο της συμφωνίας επισυνάπτεται στον παρόντα κανονισμό.

Άρθρο 2

Εξουσιοδοτείται ο Πρόεδρος του Συμβουλίου να ορίσει τον αρμόδιο να υπογράψει τη συμφωνία δεσμεύοντας την Κοινότητα.

Άρθρο 3

Εξουσιοδοτείται η Επιτροπή να εγκρίνει τις αναγκαίες πράξεις για τις λεπτομέρειες εφαρμογής της συμφωνίας, σύμφωνα με τη διαδικασία που προβλέπεται στο άρθρο 83 του κανονισμού (ΕΟΚ) αριθ. 822/87.

Άρθρο 4

1. Στο άρθρο 1 παράγραφος 1 του κανονισμού (ΕΚ) αριθ. 933/95, οι όροι "ως τις 31 Δεκεμβρίου 1998" αντικαθίστανται από τους όρους "ως τις 31 Δεκεμβρίου 1999".

2. Το παράρτημα "Κωδικοί Taric" του κανονισμού (ΕΚ) αριθ. 933/95 αντικαθίστανται από το ακόλουθο παράρτημα:

«ΠΑΡΑΡΤΗΜΑ

Κωδικοί Taric

>ΘΕΣΗ ΠIΝΑΚΑ>

Άρθρο 5

Στο άρθρο 1, παράγραφος 1, του κανονισμού (ΕΚ) αριθ. 933/95, ο πίνακας στο στοιχείο γ) "Οίνοι καταγωγής Ρουμανίας" αντικαθίσταται από τον ακόλουθο πίνακα :

>ΘΕΣΗ ΠIΝΑΚΑ>

Άρθρο 6

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

ΣΥΜΦΩΝΙΑ ΥΠΟ ΜΟΡΦΗ ΑΝΤΑΛΛΑΓΗΣ ΕΠΙΣΤΟΛΩΝ

που τροποποιεί τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους

A. Επιστολή της Κοινότητας

Βρυξέλλες, ..........................

Κύριε,

Έχω την τιμή να αναφερθώ στη συμφωνία η οποία συνήφθη στις 26 Νοεμβρίου 1993 μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους καθώς και στις διαπραγματεύσεις που πραγματοποιήθηκαν μεταξύ της Ευρωπαϊκής Κοινότητας και της Ρουμανίας με σκοπό την παράτασή της πέραν της 31ης Δεκεμβρίου 1998.

Επιβεβαιώνω ότι η Ευρωπαϊκή Κοινότητα και η Ρουμανία συμφώνησαν τα εξής:

I. ΣΤΟ ΠΑΡΑΡΤΗΜΑ ΤΗΣ ΕΝ ΛΟΓΩ ΣΥΜΦΩΝΙΑΣ ΠΡΟΣΤΙΘΕΤΑΙ Ο ΑΚΟΛΟΥΘΟΣ ΠΙΝΑΚΑΣ:

"Ποσότητες οίνων καταγωγής Ρουμανίας που αναφέρονται στο σημείο 2 για το έτος 1999

>ΘΕΣΗ ΠIΝΑΚΑ>

II. ΣΤΟ ΤΕΛΟΣ ΤΟΥ ΣΗΜΕΙΟΥ 3) Α) ΤΗΣ ΕΝ ΛΟΓΩ ΣΥΜΦΩΝΙΑΣ, ΠΡΟΣΤΙΘΕΤΑΙ ΤΟ ΑΚΟΛΟΥΘΟ ΚΕΙΜΕΝΟ:

"- το 1999: 75% του βασικού δασμού, αλλά κατ?ανώτατο όριο 18,75% ad valorem*

Εξάλλου, για να εξασφαλιστεί η βέλτιστη χρήση της δασμολογικής ποσόστωσης που ανοίχθηκε από τη Ρουμανία για ορισμένους οίνους κοινοτικής καταγωγής, οι λεπτομέρειες διαχείρισης από τις αρχές της Ρουμανίας αυτής της δασμολογικής ποσόστωσης θα τροποποιηθούν με αύξηση του μοναδιαίου ορίου."

Η παρούσα ανταλλαγή επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες.

Η παρούσα συμφωνία αρχίζει να ισχύει την 1η Ιανουαρίου 1999. Η παρούσα συμφωνία ισχύει για χρονική περίοδο που λήγει την 31η Δεκεμβρίου 1999. Κατά τη διάρκεια του πρώτου εξαμήνου του 1999 θα πραγματοποιηθούν διαπραγματεύσεις για τη σύναψη πρόσθετου πρωτοκόλλου της ευρωπαϊκής συμφωνίας, του οποίου το πεδίο εφαρμογής θα καλύπτει τον τομέα του οίνου και των αλκοολούχων ποτών. Εξάλλου, το πρόσθετο πρωτόκολλο της ευρωπαϊκής συμφωνίας θα καθορίσει τις λεπτομέρειες μιας συνεργασίας μεταξύ της Ρουμανίας και της Ευρωπαϊκής Κοινότητας με σκοπό τη στήριξη της εφαρμογής ενός προγράμματος ανάληψης από τη Ρουμανία του κοινοτικού κεκτημένου στον τομέα των οίνων και των αλκοολούχων ποτών, ιδίως όσον αφορά την ενίσχυση των διαρθρώσεων ελέγχου καθώς και του ελέγχου της παραγωγής στον αμπελοοινικό τομέα (συμπεριλαμβανομένης της δημιουργίας ενός αμπελουργικού κτηματολογίου).

Παρακαλώ να επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.

Με εξαιρετική εκτίμηση,

Εξ ονόματος της Ευρωπαϊκής Ένωσης

B. Επιστολή της Ρουμανίας

Βρυξέλλες, ..........................

Κύριε,

Έχω την τιμή να σας γνωρίσω ότι έλαβα σημερινή επιστολή σας η οποία έχει ως εξής:

«Έχω την τιμή να αναφερθώ στη συμφωνία η οποία συνήφθη στις 26 Νοεμβρίου 1993 μεταξύ της Ευρωπαϊκής Κοινότητας και της Ρουμανίας σχετικά με τον αμοιβαίο καθορισμό δασμολογικών ποσοστώσεων για ορισμένους οίνους καθώς και στις διαπραγματεύσεις που πραγματοποιήθηκαν μεταξύ της Ευρωπαϊκής Κοινότητας και της Ρουμανίας με σκοπό την παράτασή της πέραν της 31ης Δεκεμβρίου 1998.

Επιβεβαιώνω ότι η Ευρωπαϊκή Κοινότητα και η Ρουμανία συμφώνησαν τα εξής:

I. ΣΤΟ ΠΑΡΑΡΤΗΜΑ ΤΗΣ ΕΝ ΛΟΓΩ ΣΥΜΦΩΝΙΑΣ ΠΡΟΣΤΙΘΕΤΑΙ Ο ΑΚΟΛΟΥΘΟΣ ΠΙΝΑΚΑΣ:

"Ποσότητες οίνων καταγωγής Ρουμανίας που αναφέρονται στο σημείο 2 για το έτος 1999

>ΘΕΣΗ ΠIΝΑΚΑ>

II. ΣΤΟ ΤΕΛΟΣ ΤΟΥ ΣΗΜΕΙΟΥ 3) Α) ΤΗΣ ΕΝ ΛΟΓΩ ΣΥΜΦΩΝΙΑΣ, ΠΡΟΣΤΙΘΕΤΑΙ ΤΟ ΑΚΟΛΟΥΘΟ ΚΕΙΜΕΝΟ:

"- το 1999: 75% του βασικού δασμού, αλλά κατ?ανώτατο όριο 18,75% ad valorem*

Εξάλλου, για να εξασφαλιστεί η βέλτιστη χρήση της δασμολογικής ποσόστωσης που ανοίχθηκε από τη Ρουμανία για ορισμένους οίνους κοινοτικής καταγωγής, οι λεπτομέρειες διαχείρισης από τις αρχές της Ρουμανίας αυτής της δασμολογικής ποσόστωσης θα τροποποιηθούν με αύξηση του μοναδιαίου ορίου."

Η παρούσα ανταλλαγή επιστολών εγκρίνεται από τα συμβαλλόμενα μέρη σύμφωνα με τις οικείες διαδικασίες.

Η παρούσα συμφωνία αρχίζει να ισχύει την 1η Ιανουαρίου 1999. Η παρούσα συμφωνία ισχύει για χρονική περίοδο που λήγει την 31η Δεκεμβρίου 1999. Κατά τη διάρκεια του πρώτου εξαμήνου του 1999 θα πραγματοποιηθούν διαπραγματεύσεις για τη σύναψη πρόσθετου πρωτοκόλλου της ευρωπαϊκής συμφωνίας, του οποίου το πεδίο εφαρμογής θα καλύπτει τον τομέα του οίνου και των αλκοολούχων ποτών. Εξάλλου, το πρόσθετο πρωτόκολλο της ευρωπαϊκής συμφωνίας θα καθορίσει τις λεπτομέρειες μιας συνεργασίας μεταξύ της Ρουμανίας και της Ευρωπαϊκής Κοινότητας με σκοπό τη στήριξη της εφαρμογής ενός προγράμματος ανάληψης από τη Ρουμανία του κοινοτικού κεκτημένου στον τομέα των οίνων και των αλκοολούχων ποτών, ιδίως όσον αφορά την ενίσχυση των διαρθρώσεων ελέγχου καθώς και του ελέγχου της παραγωγής στον αμπελοοινικό τομέα (συμπεριλαμβανομένης της δημιουργίας ενός αμπελουργικού κτηματολογίου).

Παρακαλώ να επιβεβαιώσετε ότι η κυβέρνησή σας συμφωνεί με το περιεχόμενο της παρούσας επιστολής.»

Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής αυτής.

Με εξαιρετική εκτίμηση,

Για την κυβέρνηση της Ρουμανίας